মামলায় অভিযোগ করা হয়েছে, গত ২৯ জুন সকাল সাড়ে ৯ টার দিকে পুলিশের কাছে খবর আসে ওয়ারী ক্লাবের দক্ষিণ পাশের মাঠে অবিস্ফোরিতভাবে ৫টি বোমা পড়ে আছে। পরে থানার উপ-পুলিশ পরিদর্শক (এসআই) এ কে এম মিজানুর রহমানের নেতৃত্বে একটি দল ঘটনাস্থলে গিয়ে বোমাগুলো দেখতে পায়। এ সময় ক্লাবের সাধারণ সম্পাদক সিরাজুল ইসলামসহ আরও কয়েকজন স্থানীয় লোকের মাধ্যমে জানা গেছে, ২৮ জুন রাত ১১ টার দিকে দৃর্বৃত্তরা এলোপাতাড়ি বোমা নিক্ষেপ করে এবং একটি বোমা বিস্ফোরিত হলেও বাকিগুলো অবিস্ফোরিত থেকে যায়।